कुछ लोगों के शरीर से ज्यादा दुर्गंध आती है, जानें इसके कारण और घरेलू उपाय
मानसून में ह्यूमिडिटी के कारण पसीना बहुत आता है और पसीने से बदबू आने लगती है। ऐसी स्थिति को रोकने के लिए घर पर ही कुछ आसान उपाय ट्राई करें। ब्यूटी एक्सपर्ट शहनाज हुसैन बता रही हैं पसीने की बदबू से बचने आसान उपाय।
मानसून में ह्यूमिडिटी के कारण पसीना ज्यादा आता है और पसीने से तेज बदबू आने लगती है। बॉडी ओडर से बचने के लिए आप कुछ घरेलू उपाय ट्राई कर सकते हैं। ब्यूटी एक्सपर्ट शहनाज हुसैन बता रही हैं पसीने की बदबू से बचने आसान उपाय।
हमारी पर्सनैलिटी कितनी ही शानदार क्यों न हो, हम चाहे कितने ही अच्छे कपड़े पहन लें, यदि शरीर से बदबू आती है, तो लोग पास आने से भी बचते हैं। मानसून में ह्यूमिडिटी के कारण पसीना बहुत आता है और पसीने से बदबू आने लगती है। ऐसी स्थिति को रोकने के लिए घर पर ही कुछ आसान उपाय ट्राई करें।
क्यों आती है पसीने की बदबू 
पसीना शरीर को ठंडा करने का प्राकृतिक तरीका है। लेकिन पसीना अपने साथ पसीना भी लेकर आता है और पसीने से दुर्गंध आने लगती है। पसीना आने के लगभग छह घंटे बाद शरीर से दुर्गंध आती है। पसीने की बदबू से बचने के लिए घरेलू उपाय ट्राई किए जा सकते हैं।
नहाने और रगड़ने से कीटाणुओं, गंदगी और दुर्गंध को दूर करने में मदद मिलती है। इसके लिए शरीर के सभी हिस्सों को अच्छी तरह से धोना चाहिए, खासकर गर्दन, बगल और पैरों को। ये बॉडी के वो एरिया हैं जहां कीटाणु जमा होते हैं और दुर्गंध पैदा करते हैं।
नहाने के पानी में कोलोन मिलाने से शरीर की बदबू दूर होती है। चंदन, गुलाब और खस जैसे प्राकृतिक तत्वों के गुण शरीर की बदबू दूर करने में मदद करते हैं। ऐसे शावर जेल और बॉडी शैंपू आपके काम आ सकते हैं।
पसीने की बदबू मिटाने के लिए घरेलू उपाय 
गुलाब जल शरीर की बदबू मिटाने का सबसे आसान उपाय है। इसके लिए नहाने के पानी में गुलाब जल मिलाएं। यह एक नेचुरल कूलर है। नहाने के पानी में गुलाब जल मिलाने से शरीर की अच्छी महक आती है और ताजगी का एहसास होता है।
शरीर के जिन हिस्सों से बदबू आ रही है वहां आलू के स्लाइस रगड़ें। इससे दुर्गंध दूर होगी और आप राहत महसूस करेंगे।
नहाने के पानी में एक चम्मच फिटकरी मिलाएं। इसमें कुछ पुदीने की पत्तियां भी पीसकर डाल दें। इस पानी से नहाने से शरीर की बदबू दूर होती है।
दो बड़े चम्मच पानी या गुलाब जल में टी ट्री एसेंशियल ऑयल की 2 बूंदें मिलाएं। इसे रूई से अंडरआर्म्स पर लगाएं। पसीने की बदबू नहीं आएगी।
बेकिंग सोडा और पानी का पेस्ट बनाकर अंडरआर्म्स पर लगाएं। आप इस पेस्ट में नींबू का रस भी मिला सकते हैं। दस मिनट तक लगा रहने दें और पानी से धो लें।
अपने टैल्कम पाउडर में थोड़ा सा बेकिंग सोडा मिलाएं। इसे अंडरआर्म्स, जांघों, पैरों पर लगाएं। पसीने की बदबू से आराम मिलेगा।
नहाने के पानी में कोलोन मिलाएं। इसके लिए एक मग पानी में कोलोन मिलाएं और नहाने के बाद आखिर में इस पानी से नहाएं। इससे आपको ताजगी का एहसास होगा।
डाइट में करें ये बदलाव 
शरीर से अधिक पसीना आने से बदबू आने लगती है। ऐसे में डाइट में बदलाव लाकर आप शरीर की दुर्गन्ध से बच सकते हैं।
रोजाना नींबू पानी पिएं। इससे ठंडक का एहसास होगा और शरीर से पसीना कम आएगा।
खाना खाने से पहले और बाद में अदरक की चाय पियें।
ताजी अदरक की जड़ को बारीक काट लें और चुटकीभर नमक के साथ मिला लें। भोजन से पहले इसे थोड़ा सा चबा लें।
भोजन के साथ गर्म पानी पीने से भी मदद मिल सकती है।
लाइट और कम मसाले वाली चीजें खाएं। एक बार में ज्यादा खाना खाने के बजाय छोटे छोटे पोर्शन में खाएं।